कांग्रेस विधायक वेद प्रकाश सोलंकी ने कांग्रेस पार्टी में रह-रहे अपने विरोधियों पर हनीट्रैप में फसाने का आरोप लगाया हैं। जयपुर में वेद प्रकाश सोलंकी ने इस मामले में जवाब देते हुए बताया पार्टी के अंदर उनके खिलाफ साजिश रची जा रही है। राजनीतिक बदला लेने के लिए उन्हें फंसाने की कोशिश की गई।
उन्होंने बताया इस तरह की साजिशें कई महीनों से हो रही हैं, महिलाओं को उनके पीछे लगा दिया गया। कुछ महिलाओं द्वारा वीडियो भेजे जा रहे हैं और हनीट्रैप में फंसाने की कोशिश की जा रही है। कई महीने पहले बजरंग नगर थाने में रिपोर्ट दर्ज करवा दी थी, जिसकी अभी तक कोई कार्रवाई नहीं हुई।
वहीं जयपुर जिला प्रमुख चुनाव में वेद प्रसाद सोलंकी को संभाग प्रभारी गोविंद मेघवाल की रिपोर्ट में क्रॉस वोटिंग के लिए जिम्मेदार ठहराया गया। जिसके विरोध में सोलंकी अपने समर्थकों के साथ दिल्ली गए और सबूत पेश किए।
इस मामले के बाद अब सोलंकी ने कांग्रेस पर उनके खिलाफ हनीट्रैप की साजिश का आरोप लगाया है। जिससे कांग्रेस पर नया संकट आ गया। विपक्षी पार्टी इस मुद्दे का फायदा उठाकर कांग्रेस पर निशाना साध रही है।
सुरभि भट्ट